Legal Document

Category: 56

Text:
17α. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ.2450/Ι.10 της 24 Ιαν./1 Φεβρ. 1967 (ΦΕΚ Β΄ 70) Περί εγκρίσεως Κανονισμού περί τρόπου ασφαλίσεως των ρητινοσυλλεκτών. Έχοντες υπ’ όψιν: 1.Τας διατάξεις των άρθρ. 2 και 16 του Α.Ν. 1846/1951, ως ετροποποιήθησαν μεταγενεστέρως. 2.Τας διατάξεις των άρθρ. 1 και 5 του Ν.Δ. 3710/57. 3.Τας διατάξεις της παρ. 14 του άρθρ. 1 του Ν.Δ. 4577/66. 4.Πρότασιν του Διοικητού του Ιδρύματος Κοινωνικών Ασφαλίσεων και τας από 20.12.66 και 30.12.66 γνωμοδοτήσεις του Διοικητικού Συμβουλίου αυτού, υποβληθείσας ημίν δια της υπ’ αριθ.3910/11.1.67 αναφοράς του Ιδρύματος, αποφασίζομεν: Εγκρίνομεν τον Κανονισμόν «περί τρόπου ασφαλίσεως παρά τω ΙΚΑ ρητινοσυλλεκτών» εις αντικατάστασιν του εγκριθέντος δια της υπ’ αριθ.70514/1.600/66 ημετέρας αποφάσεως, έχοντα ούτω: Άρθρ.1.-Από της 1ης Μαΐου 1966 υπάγονται υποχρεωτικώς εις την ασφάλισιν του ΙΚΑ οι εντός ή εκτός κέντρου ασφαλίσεως αυτού απασχολούμενοι ρητινοσυλλέκται. Άρθρ.2.-Εφ’ όσον ο ρητινοσυλλέκτης δεν είναι πρόσωπον απογεγραμμένον ως ησφαλισμένος του ΙΚΑ, ούτος και ο εργοδότης αυτού υποχρεούνται όπως μεριμνούν δια τον εφοδιασμόν του πρώτου δι’ ασφαλιστικού βιβλιαρίου (ασφαλιστικής ταυτότητος) παρά του αρμοδίου Υπ/τος ΙΚΑ, εντός μηνός αφ’ ης το πρώτον ήθελε παραδοθή ρητίνη υπό του ρητινοσυλλέκτου εις τον εργοδότην αυτού. Άρθρ.3.-1.(Καταργήθη και αι παρ. 2, 3, 4 και 5 έλαβον αρίθμησιν 1, 2, 3 και 4 αντιστοίχως δια της υπ’ αριθ.21/12/6241 της 17/23 Ιαν. 1976 ΦΕΚ Β΄ 77 αποφ. Υπ. Κοινων. Υπηρεσιών). (2)1.«Η καταβολή της υπέρ ΙΚΑ εισφοράς ενεργείται δι’ επικολλήσεως ενσήμων ή τοις μετρητοίς βάσει των σχετικών διατάξεων του Κανονισμού του Ιδρύματος. Επί καταβολής τοις μετρητοίς το Ίδρυμα δύναται να χρησιμοποιή ένσημα τύπου «Κ». Ως χρόνος καταβολής των εισφορών ορίζεται η τελευταία ημέρα του μηνός εντός του οποίου παρεδόθη η ρητίνη». Η παρ.2 ετροποποιήθη ως άνω δια της υπ’ αριθ.106416/Ι.1404 της 23/31 Οκτ. 1967 αποφ. Υπ. Εργασίας (ΦΕΚ Β΄ 655). (3)2.Οι εργοδόται υποχρεούνται όπως τηρούν απαραιτήτως ονομαστικάς καταστάσεις απάντων των ρητινοσυλλεκτών, εν αις να εμφαίνηται το ονοματεπώνυμον, το έτος γεννήσεως, το όνομα πατρός και μητρός, ο αριθμός μητρώου ησφαλισμένου, η ποσότης της υφ’ εκάστου συλλεγείσης ρητίνης, ο τόπος συλλογής, ο χρόνος παραδόσεως του προϊόντος, η αμοιβή εκάστου, η εργοδοτική εισφορά, η εργατική εισφορά και το σύνολο τούτων. Αι καταστάσεις δέον να εκδίδωνται εις τρία αντίτυπα εκ των οποίων έν θα υποβάλληται εις το οικείον Υποκατάστημα του Ι.Κ.Α. υπό του εμπόρου ή του βιομηχάνου ρητίνης, εντός του πρώτου δεκαημέρου του επομένου μηνός εκείνου καθ’ ον έλαβε χώραν η υπό του ρητινοσυλλέκτου παράδοσις εις τούτον ρητίνης. (4)3.Κατά κύριον επάγγελμα ρητινοσυλλέκτης νοείται ο πληρών τας προϋποθέσεις του άρθρ. 2 παρ. 1 στοιχ. α΄ του Α.Ν. 1846/51 ασχέτως εξηρτημένης ή μη εργασίας και αδιαφόρως τόπου απασχολήσεώς του εντός ή εκτός κέντρου ασφαλίσεως του Ι.Κ.Α. (5)4.Η εισφορά υπολογίζεται βάσει του εκάστοτε ισχύοντος ποσοστού ασφαλίστρου (εργοδότου – ησφαλισμένου) επί του συνόλου της κατά κιλόν αμοιβής του ρητινοσυλλέκτου. (6)5.(Κατηργήθη δια της υπ’ αριθ. 21/12/6241 της 17/23 Ιαν. 1976, ΦΕΚ Β΄ 77, αποφ. Υπ. Κοινων. Υπηρεσιών). Άρθρ.4.-Αρμόδιον Υπ/μα δια τον ρητινοσυλλέκτην θεωρείται εκείνο εν τη περιφερεία του οποίου λαμβάνει χώραν η παράδοσις της ρητίνης εις τον εργοδότην ή τον πλησιέστερον προς τον τόπον παραδόσεως της ρητίνης εφ’ όσον η παράδοσις γίνεται εκτός κέντρου ασφαλίσεως ή το της έδρας του εργοδότου ή το Περ/κόν Υποκ/μα Αθηνών. Άρθρ.5.-Κατά την πρώτην εφαρμογήν του παρόντος η κατά το άρθρ.2 μηνιαία προθεσμία δια τον ρητινοσυλλέκτην και τον εργοδότην αυτού άρχεται από της δημοσιεύσεως του παρόντος. Η παρούσα δημοσιευθήτω δια της Εφημερίδας της Κυβερνήσεως. (Αντί της σελ. 124,19(γ) Σελ. 124,19(δ) Τεύχος 593 – Σελ. 27 Υπαγωγή σε ασφάλιση και είσπραξη εισφορών 15Β.Γ.α.17-17α